SARL NUUS SONDAG 26 OKTOBER 2014 


Goeiemore en welkom, jy kan nou luister na die weeklikse nuus uit- 
sending van die Suid Afrikaanse Radio Liga wat gelees word deur 
(naam, roepsein en (@TH waar 
toepaslik). Die SARL saai elke Sondag om 08:15 plaaslike tyd `n nuusbulletin 
in Afrikaans en om (8:30 plaaslike tyd in Engels uit op HF en verskeie BHF en 
UHF herhalers landswyd. Vir Echolink luisteraars is daar `n herleiding deur 
ZSOJPL. `n Potgooi is ook beskikbaar op die SARL webblad. 


Hierdie oudio bulletin kan van die SARL se webblad, www.sarl.org.za, afgelaai 
word. `n Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e pos te ontvang. IN DIE NUUS 
VANDAG 


ONS BENODIG INSETTE MET BETREKKING TOT DIE SARL INTEG- 
NET 


TERUGVOER VANAF DIE T1ARU STREEK 1 KONFERENSIE 


NOG NET 2 DAE OM TEEN DIE AFSLAGTARIEF TE BESPREEK VIR 
DIE RTA IN KAAPSTAD 


EN FREKWENSIE SKUIF VIR AMATEUR RADIO TODAY 
Bly ingeskakel vir meer hieroor en ander belangrike nuusitems. 


** Die SARL het reeds verskeie interesante onderwerpe geidentifiseer vir be- 
spreking tydens integnet programme. Die programme was oor die afgelope paar 
jaar op Sondagaande uitgesaai maar weens verskeie versoeke is daar besluit om 
die program na elke derde Dinsdagaand van die maand om 19:30 te verskuif. Hi- 
erdie skuif het egter `n negatiewe uitwerking op die program se luistertal gehad 
en dit het dus nou nodig geword om hierdie skuif te heroorweeg. Weens die swak 
opkoms tydens programme voel gassprekers ook dat hul voorbereiding vir sulke 
programme nie na waarde geskat word nie. Klub kommitees word versoek om 
gedurende hul volgende klubbyeenkoms die onderwerp aan te roer ten einde 'n 
oplossing vir die probleem te probeer vind. Moet die program weer teruggeskuif 
word na Sondagaand om 19:30? Terugvoer moet asseblief so gou moontlik aan 
artoday(@sarl.org.za gestuur word. Van die besprekingspunte wat geidentifiseer 
is vir toekomstigge integnet programme sluit “Sonkrag vir Radio Amateurs” en 
“Verstaan ons werklik weerlig” in ** Die SARL afvaardiging na die TARU Streek 
1 konferensie is tans besig om `n indiepte verslag oor die verskillende agenda 
items onder bespreking saam te stel. Hierdie verslag sal binnekort beskikbaar 
wees op die SARL se webblad. Van die belangrikke punte onder bespreking sal 
in die afsienbare toekoms tydens SARL nuusbulletins toegelig word. Een van 
die besprekingspunte het gehandel oor Morse kode. Die aanvaarde Morse Kode 
prosedures is opgeneem in die publikasie van ON4WW met die titel “Ethics 
and Procedure for Radio Amateurs” Hierin word ondermeer aandag gegee aan 
die letters “K” en “AR” wat soms verkeerdelik gebruik word aan die einde van 
uitsendings. Die korrekte prosedure is dat die letter “K” gebruik word as `n 


uitnodiging om te stuur aan die einde van `n uitsending terwyl die letters “AR” 
die einde van `n uitsending aandui. “K” word ook soms verkeerdelik gebruik 
om die einde van `n @OSO aan te dui. “KN word gebruik om aan te dui dat 
jy in @SO is met `n stasie en nie deur ander stasies gekontak wil word nie. 
SK” word algemeen gebruik om die einde van 'n @SO aan te dui terwyl een 
of beide stasies steeds op die frekwensie sal bly vir verdere @OSO's. Wat is jou 
ervaring met gelykgolf? Stuur vir ons asseblief ook jou siening deur epos aan 
artoday@sarl.org.za ** Die tyd, om teen die verlaagde tarrfief vir die Kaapstad 
RTA te bespreek, raak nou min. Die Kaapstad Radio Tegnologie in Aksie simpo- 
sium sal gehou word op Saterdag 1 November. As jy voor 28 Oktober bespreek 
vir die RTA, sal jy slegs R100,00 betaal as `n lid van die Suid-Afrikaanse Radi- 
oliga. Na 28 Oktober verhoog dit tot R1380,00 vir lede. Nie-lede betaal R200,00 
om die geleentheid by te woon. Die volledige program en besprekings kan gevind 
word op die Suid-Afrikaanse Radioliga web met behulp van die skakel op die 
tuisblad. ** Van vandag 26 Oktober verander die frekwensies vir uitsending 
van ARTODAY. Die Sondaguitsending wat om 10:00 plaasvind sal op7205 en 
17760 kHr uitgesaai word. Die Maandagaand uitsending om 18:30 sal uitgesaai 
word op 4895kHr. Uitsaaiers regoor die wereld verander op 26 Oktober frek- 
wensies ten einde voorsiening te maak vir die draai van die seisoen. Ontvangs 
rapporte van die verskillende frekwensies sal waardeer word. Stuur asseblief jou 
ontvangs rapport aan artoday@sarl.org.za Jy is ingeskakel op 'n nuusbulletin 
van die Suid Afrikaanse Radio Liga en ons gaan nou voort met nuus vanaf die 
liga kantoor ** Aansoeke om lidmaatskap van die SARL is van die volgende 
radioamateurs ontvang: Helgard Rademeyer Honiball, ZSL1123; David Theron, 
ZUID: Enige besware teen die aanvaarding van lidmaatskapaansoeke moet die 
Sekretaris bereik voor of op die Dinsdag na hierdie bulletin. Lidmaatskaptal 
van die SARL is tans 1482 plus 34 geaffilieerde klubs ** Die tweede gekombi- 
neerde snuffel mark en ope dag vir vanjaar, van die Kempton Park Amateur Ra- 
dio Tegniese Vereniging en die Antigue Wireless Association,vind eerskomende 
Saterdag die 01 November 2014 plaas. Hierdie geleentheid beloof om `n baie in- 
teressante, genotvolle en onvergeetlike dag wees. Vir rigting aanwysings besoek 
gerus zsékts.co.za webblad. Die AWA sal dan ook hul algemene jaar vergadering 
hou na afloop van die oggend aktiwiteite. 


Die geleentheid word aangebied by die Impala Voortrekkers Sentrum in, Rooibos 
Laan, Allen Grove te Kempton Park vanaf O8HOO. Om `n tafel te reserveer of vir 
enige navrae, kontak gerus vir Selwyn ZS6SEL by 082 804 2782 of Nico ZS6OL 
by 083 269 9939. 


Voorwaar `n interresante en aangename geleendheid om na uit te sien. '* 


Die afgelope 7 maande het n groep radio amateurs elke Saterdag en 
Sondag oggend vanaf 06:00 tot 08:00 plaaslike tyd op 144.300 

hoër syband bymekaar gekom. Asgevolg van groot belangstelling in 
die verband wordn byeenkoms gehou op 01 November 2014 om 10:00 by die 
Wesrand Amateur Radio klub te Kroton str. Weltevredenpark Roodepoort. 
Onder andere sal die kompetisie op 15 tot 16 November 2014 bespreek 
word. Alle belangstellendes is welkom, bring ook enige oortollige BHF/UHF 


toerusting om te verkoop of te ruil. Die dag word afgesluit met 'n bring en 
braai. 


Vir navrae kontak Carl Minne ZS6CBO 072 794 5952 minnecd@absamail.co.za 


** Die Durban amateurradio klub kompetiesie kommitee maak van hierdie 
geleentheid gebruik om verskoning te maak vir die laat beskikbaarmaak van 
die uitslae van die SOm @SO gesseligheid. Die kommitee het die spertyd vir 
indien van logstate vertraag in die hoop dat nog logs ingedien sou word maar 
helaas is net 3 inskrywings ontvang. Hier is dan die finale uitslag 1. Johan van 
Zyl ZS4D7Z 195 points 2. Marius Snyman ZS6MS 125 points 3. Dawn Snyders 
ZSSME 120 points 


Daar was 21 stasies aktief maar net hierdie drie stasies het logstate ingedien, 
die rede hiervoor mag dalk die hoë ORN vlakke wees 


Ons dank aan die deelnemers en gelukwensing aan die wenners. Ons vertrou die 
volgende kompetiesie sal beter resultate oplewer. 


HEF VOORTPLANTINGSVOORSPELLING 


Hannes Coetzee, ZS6GBZP, berig dat die sonaktiwiteitsvlak gematig gaan wees 
met moontlike X-klas sonfakkels vanaf reuse sonvlek AR2192. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 160. 


Amateurs gaan die 20 tot 10 m DX-bande geniet met `n goeie waarskynlikheid 
vir opwindende 6 m openinge. 


Besoek gerus die webtuiste spaceweather.sansa.org.za vir meer inligting. En dit 
bring ons dan nou by die Dagboek van gebeure 


Vandag 26 Oktober kan jy nog deelneem aan die CO WW DX foon kom- 
petisie 26 Oktober verandering van ARTODAY frekwensies 28 Oktober - vroeë 
bespreking vir die Kaapstad RTA spertyd 1 November - RADAR kompetisie 
1 November - KARTS en AWA gekombineerde opedag 1 November is ook die 
BHEF/UHF groep aktiwiteit by die Wesrand amateurradio klub 1 November - 
RTA in Kaapstad 3 & 4 November Cubesat werkswinkel in Bellville 9 Novem- 
ber - PEARS HF kompetisie 10 November - sluitings datum vir 2015 kompetisie 
insette 11 November - Wapenstilstanddag 15 en 16 November - Suid-Afrikaanse 
Radioliga Nasionale Velddag asook die Suid-Afrikaanse Radioliga BHF/UHF 
kompetisie Ons sluit vanmmore se bulletin met `n terugblik op die hoofartikel: 
Die SARL het reeds verskeie interesante onderwerpe geidentifiseer vir besprek- 
ing tydens integnet programme. Ons benodig egter nou insette om te bepaal 
of die integnet moet voortbestaan op elke derde Dinsdagaand van die maand of 
moet dit terugskuif na Sondagaande. Laat weet ons gerus hoe jy voel deur epos 
te stuur aan artoday@sarl.org.za 


** Dit bring ons dan aan die einde van hierdie Suid-Afrikaanse Radioliga nuus- 
bulletin, vind meer uit oor hierdie en ander nuus deur die SARL se webtuiste 


te besoek. 


** T,uister elke Sondagoggend om 10:00 Plaaslike tyd na “Amateur Radio 'To- 
day”. Daar is herleiding op 7 082, 7 205 en 17 660 kHz 'n potgooi deur Dick, 
ZSGRO en verskeie herleidings op BHF en UHF frekwensies regoor die land. `n 
Heruitsending vind op Maandae om 18:30 plaaslike tyd op 3 230 kHz plaas. Ons 
ontvang graag jou sein rapporte, kommentaar en voorstelle, stuur `n e-pos aan 
artoday(@sarl.org.za. 

Sentech borg die uitsendings op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik - in beide Engels en Afrikaans op die SARL webtuiste onder die newsin- 
box skakel te plaas nie later as die Donderdag wat die bulletindatum voorafgaan 
nie. 


Jy het geluister na `n nuusuitsending van die Suid Afrikaanse Radio Liga 
saamgestel en geredigeer deur Dawie Conradie ZR6DHOen gelees deur 


Die Afrikaanse nuusspan groet nou en wens jou `n mooi week toe. Totsiens 
p J 


/EX 


